Odense Adresse-Contoirs Efterretninger, 1845-08-20
Til Stænderdeputeret for det 17de Landdistrict, Hr. Prof. Bang i Kjøbenhavn, er (ifølge Loll.-Falst. A.) fra Lollands Landboforening afsendt følgende Adresse: Høivelbaarne Hr. Statsraad P. G. Bang, Professor, Bankdirecteur, Dr. juris, p. p., i Kjøbenhavn. Lollands Landboforening, der tæller største Deelen af sine Medlemmer af Beboerne i Deres Høivelbaarenheds Valgdistrict og af Deres Vælgere, finder sig foranlediget til for Dem, samt, ved Offentliggjørelse af denne vor Skrivelse, ogsaa for vore Medborgere, at udtale vor alvorlige Misbilligelse og dybe Beklagelse over Deres Færd under Landbosagens Forhandling i sidste Roeskildske Stænderforsamling. Man troede, at der ved Deres Valg var forskaffet Stænderne ikke alene et udmærket dygtigt og talentfuldt Medlem, men Man troede ogsaa, at der herved var forskaffet vor Stand, en djærv, sagkyndig og frimodig Talmand; men destoværre, denne Forventning kunne vi ikke erkjende, at være bleven opfyldt. Jngen skal kunne nægte os, at Dehar sluttet Dem til Godseierne, og efter vor Overbeviisning har De ikke behandlet vor Stands værdige og uforfærdede Talsmænd med den Delicatesse, disse vare berettigede til at fordre af en Mand som Dem, der, i Besiddelse af saamegen Jntelligents, samt valgt for og af Bondestanden, snarere, efter vor Formening, maatte føle sig opfordret til at slutte sig til dem, end ved ligefrem at optræde imod dem modvirke det Gode og Gavnlige, disse ønskede at udrette til Held for os og Landet. De har været deelagtig i den, Bondestanden, uforglemmelige, Jndstilling til Forsamlingen, der, hvis den var bleven tagen til Følge, vilde, efter vor Overbeviisning, have været det Samme, som at bede Kongen binde Munden paa os; De har hørt til det Parti, der har fremstillet Bonden saa eenfoldig, at han blindthen og blot paa nogle Urostifteres Forlangende har underskrevet de indkomne Petitioner. Vel vide vi, at en Deputeret kun har at rette sig efter sin egen bedste Overbeviisning, og at De i denne Deres Virksomhed i Stænderne kun har handlet saaledes, som De ansaae for rigtigst, tvivle vi ingenlunde om, uagtet vi langtfra kan bifalde Deres Færd med Hensyn til Fæsteautioner, som af Stændertidenderne sees at De har været den Første til at indføre og som nu lade til at blive Mode her paa Lolland; men vi troe desuagtet, at en samvittighedsfuld Mand, som er valgt til Deputeret, men veed med sig selv, at han ingenlunde vil kunne bringe sine Anskuelser i Samklang med sine Vælgeres, veed, at han eftersin Overbeviisning af al Kraft maa modarbeide Det, hans Vælgere have givet ham deres Stemme for at fremme, - han kan ikke moralsk forsvare, hverken for sig selv, sine Vælgere eller den offentlige Mening, at modtage Valget. Man antager, at den fornyede Overveielse af Deres Forhold til Deres Valgclasse og Valgdistrict, som denne vores Misbilligelse af Deres Virksomhed i Stænderne antages at ville fremkalde hos Dem, muligen vil kunne bringe Dem til at erkjende det Rigtige, i - hvad vi ansee for Deres moralske Pligt – at frasige Dem Deres Hverv som Stænderdeputeret for det 17de Landdistrict saa tidlig, at et nyt Valg i Tide kan blive foranstaltet inden næste Stænder session. Paa Foreningens Vegne og ifølge bemyndigelse ved dens Møde i Maribo den 26 Juli 1845. C. Wiell, H. Olesen. C. Christiansen, Medlem af Landboforeningen, f. T. Foren. Formand. Medl. af Landbofn.